John O’Keefe

John Michael O'Keefe (født 18. november 1939 i New York) er en amerikansk-britisk forsker. I 2014 ble han tildelt Nobelprisen i fysiologi eller medisin sammen med ekteparet May-Britt og Edvard Moser «for deres oppdagelser av celler som utgjør et posisjoneringssystem i hjernen».

O'Keefe tok sin doktorgrad i biologisk psykologi ved McGill University i Montréal i Canada i 1967. Han forsket deretter ved University College London og ble der utnevnt til professor i nevrovitenskap i 1987. Han er i dag leder for Sainsbury Wellcome Centre for Neural Circuits and Behaviour ved samme universitet.

Fra 2015 er han gjesteforsker ved NTNU.

 Referanser 

 Eksterne lenker 


Kategori:Nobelprisvinnere fra USA
Kategori:Nobelprismottakere i 2014
Kategori:Britiske nobelprisvinnere
Kategori:Nobelprisvinnere (fysiologi eller medisin)
Kategori:Professorer fra USA
Kategori:Britiske professorer
Kategori:Forskere fra USA
Kategori:Britiske forskere
Kategori:Personer fra New York City
Kategori:Fødsler i 1939